4 “Muntie asɛm yi, mo, Basan anantwi,Mo a mugu Samaria bepɔw so,+Mo, mmea a musisi mmɔborɔwafo+ na mohyɛ ahiafo so,Mo a moka kyerɛ mo kununom* sɛ, ‘Momfa biribi mmrɛ yɛn mma yɛnnom!’ no.2 Awurade Tumfo Yehowa de ne kronkronyɛ aka ntam sɛ,‘“Hwɛ! Nna bi reba. Saa bere no, ɔde nnarewa akɛse bɛtwe mo akɔ,Na mo a mobɛka nso, ɔde nnarewa nketewa bɛtwe mo akɔ.3 Na mobɛfa ɔfasu mu ntokuru mu, na obiara bɛfa tokuru a ɛwɔ n’anim tẽẽ no mu.Na wɔbɛtow mo akyene Harmon,” Yehowa asɛm ni.’4 ‘Mommra Betel na mommɛto mmara,*+Mommra Gilgal na mommɛto mmara no bi nka ho!+Momfa mo afɔre mmra+ anɔpa,Na momfa mo ntotoso du du* mmra+ ɛda a ɛto so abiɛsa no.5 Monhyew paanoo a mmɔkaw* wom, na momfa mmɔ aseda afɔre;+Mommɔ mo ayamye afɔre dawuru mma obiara nte!Na saa na mopɛ, O Israelfo,’ Awurade Tumfo Yehowa asɛm ni.6 ‘Na me de, mamma mo aduan biara anni* wɔ mo nkurow no biara mu,Na memaa aduan hoyɛɛ den wɔ mo afinyinaa mu;+Ne nyinaa akyi, moansan amma me nkyɛn,’+ Yehowa asɛm ni.7 ‘Afei nso, mamma osu antɔ amma mo abosome abiɛsa ansa na twabere redu;+Memaa osu tɔɔ kurow baako mu, na mamma bi antɔ wɔ kurow foforo mu.Osu tɔ guu asaase baako so,Na asaase a mamma osu antɔ angu so no, ɛso woe wosee.8 Nkurow abien anaa abiɛsa mu nnipa kyinkyin kɔpɛ nsu nom wɔ kurow baako mu,+Nanso ɛnso wɔn;Ne nyinaa akyi, moansan amma me nkyɛn,’+ Yehowa asɛm ni.9 ‘Memaa owia hyee mo mfuw, na ɔyare tew sii so.+Moyeyɛɛ bobe mfuw ne mfuw foforo pii,Nanso ntutummɛ wee mo borɔdɔma nnua ne mo ngo nnua nyinaa;+Nanso ne nyinaa akyi, moansan amma me nkyɛn,’+ Yehowa asɛm ni.10 ‘Memaa nsanyare a edi awu a ɛte sɛ nea ɛbaa Egypt no bi baa mo so.+Mede sekan kunkum mo mmerante,+ na mefaa mo apɔnkɔ.+Memaa mo asoɛe bɔnee kankaankan kɔɔ mo hwenem;+Ne nyinaa akyi, moansan amma me nkyɛn,’ Yehowa asɛm ni.11 ‘Medan mo butuwii,Sɛnea Onyankopɔn dan Sodom ne Gomora butuwii no.+Na moyɛɛ sɛ dua a wɔahwim afi ogya mu;Ne nyinaa akyi, moansan amma me nkyɛn,’+ Yehowa asɛm ni.12 Enti nea mede bɛyɛ wo ni, O Israel.Nea mede rebɛyɛ wo nti,Boaboa wo ho kohyia wo Nyankopɔn, O Israel.13 Efisɛ hwɛ! Ɔno na ɔnwenee mmepɔw+ na ɔbɔɔ mframa;+Ɔka Ne tirim asɛm kyerɛ nnipa,Ɔma adekyee dan sum,+Na otiatia asaase so nkoko so;+Ne din ne Yehowa, asafo Nyankopɔn no.”
twi_Latn